Izziņa 23-TA-22
25.03.2023. 14.38
Izziņa 23-TA-22
25.03.2023. 14.38
23-TA-22: Noteikumu projekts (Grozījumi)
Grozījumi Ministru kabineta 2022. gada 24. maija noteikumos Nr. 310 "Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas, valsts robežas joslas un patrulēšanas joslas norāžu paraugiem un to uzstādīšanas kārtību"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (FM - 28.02.2023.)
Ņemot vērā, ka noteikumu projekts paredz patrulēšanas joslu izvietojuma noteikšanu un no anotācijas 1. sadaļā norādītā ir saprotams, ka būs nepieciešama patrulēšanas joslu izbūve gar ārējo valsts robežu, lūdzam anotācijas 3. sadaļā norādīt, ka noteikumu projektā paredzēto normu izpilde pēc noteikumu projekta stāšanās spēkā tiks nodrošināta IeM piešķirto valsts budžeta līdzekļu ietvaros. Ja noteikumu projektā paredzēto normu īstenošanai būs nepieciešams papildus valsts budžeta finansējums, tad noteikumu projekta tālākā virzība ir atliekama līdz brīdim, kad tiks pieņemti lēmumi par papildu nepieciešamā finansējuma piešķiršanu.
 
Piedāvātā redakcija
-
	Ņemts vērā
Papildināta anotācijas 3. sadaļas apakšsadaļa ,,Cita informācija''.
	3. Tiesību akta projekta ietekme uz valsts budžetu un pašvaldību budžetiem

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (FM - 28.02.2023.)
Anotācijas 3. sadaļā norādīts, ka Tiesību akta projekts (turpmāk – projekts) neskar šo jomu, savukārt punktā “Cita informācija” norādīts, ka projektam ir ietekme uz valsts budžetu. Lūdzam precizēt anotācijas 3. sadaļā savstarpēji pretrunīgi norādīto informāciju. Vienlaikus vēršam uzmanību, ka Valsts kancelejas sagatavotajās vadlīnijās par anotācijas sagatavošanu vienotajā tiesību aktu izstrādes un saskaņošanas portālā ir noteikts, ja tiesību aktu projektam ir ietekme uz budžetu, bet objektīvu  iemeslu dēļ tā nav aprēķināma vai ir aprēķināma  ļoti  aptuveni,  attiecīgajās  ieņēmumu  vai  izdevumu  ailēs  norāda  “Nav  precīzi aprēķināms” un sadaļā “Cita informācija” sniedz skaidrojumu, kādēļ aprēķinus nav iespējams veikt un kādas ir sagaidāmās izmaiņu tendences (kuras pozīcijas (ieņēmumus un izdevumus valsts budžetā vai pašvaldību budžetos) un kādā virzienā (pieaugs, samazināsies) projekts ietekmēs).
Piedāvātā redakcija
-
	Ņemts vērā
Precizēta anotācijas 3. sadaļa, tajā skaitā papildināta apakšsadaļa ,,Cita informācija''.
	3. Tiesību akta projekta ietekme uz valsts budžetu un pašvaldību budžetiem

	3.
	Noteikumu konsolidētā versija
 Izdoti saskaņā ar Latvijas Republikas valsts robežas likuma 13. panta pirmo, piekto un sesto daļu, 15. panta pirmo daļu, 19. panta pirmo daļu un 21. pantu
	Iebildums (TM - 01.03.2023.)
Ministru kabineta noteikumu projekta "Grozījumi Ministru kabineta 2022. gada 24. maija noteikumos Nr. 310 "Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas, valsts robežas joslas un patrulēšanas joslas norāžu paraugiem un to uzstādīšanas kārtību"" (turpmāk – projekts) 2. punkts paredz izteikt jaunā redakcijā Ministru kabineta 2022. gada 24. maija noteikumu Nr. 310 "Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas, valsts robežas joslas un patrulēšanas joslas norāžu paraugiem un to uzstādīšanas kārtību" izdošanas tiesisko pamatu, papildinot to ar atsauci uz Latvijas Republikas valsts robežas likuma 13. panta piekto un sesto daļu. Vēršam uzmanību uz to, ka no Latvijas Republikas valsts robežas likuma 13. panta piektās daļas izriet Ministru kabineta tiesības noteikt patrulēšanas joslu, savukārt pilnvarojums izdot Ministru kabineta noteikumus, ja ir nepieciešams noteikt patrulēšanas joslu, ir paredzēts Latvijas Republikas valsts robežas likuma 13. panta sestajā daļā. Ņemot vērā minēto, lūdzam precizēt projekta 2. punktu, svītrojot tajā atsauci uz Latvijas Republikas valsts robežas likuma 13. panta piekto daļu.
Piedāvātā redakcija
-
	Ņemts vērā
Precizēts izdošanas tiesiskais pamats.
	 Izdoti saskaņā ar Latvijas Republikas valsts robežas likuma 13. panta pirmo un sesto daļu, 15. panta pirmo daļu, 19. panta pirmo daļu un 21. pantu

	4.
	Noteikumu konsolidētā versija
 Patrulēšanas joslas izvietojums gar ārējo robežu
	Iebildums (TM - 01.03.2023.)
Noteikumu 1. pielikuma Excel datnes "IEMNot_groz310mk_1pielik" darba lapā ar nosaukumu "185-188" uzskaitītie kadastra apzīmējumi Nekustamā īpašuma valsts kadastra informācijas sistēmā nav un nekad nav bijuši reģistrēti, lūdzam tos precizēt.
 
Piedāvātā redakcija
-
	Ņemts vērā
Projekta 1. pielikuma darba lapā ar nosaukumu "185-188" ietvertā tabula papildināta ar jaunu kolonnu un skaidrojumu.
	 Precitēts projekta 1. pielikums.

	5.
	Noteikumu konsolidētā versija
 Patrulēšanas joslas izvietojums gar ārējo robežu, grafiskā daļa
	Iebildums (TM - 01.03.2023.)
Lūdzam visos noteikumu 1.1 pielikuma punktos atsaukties uz Nekustamā īpašuma valsts kadastra informācijas sistēmas telpiskiem datiem, kas izmantoti par pamatu attēlojumam, īpašuma robežas pārsaukt par zemes vienību robežām, leģendas apzīmējumus saskaņot ar attēlu.
 
Piedāvātā redakcija
-
	Ņemts vērā
Projekta 1.1 pielikumā ir ietverta atsauce uz grafiskās daļas satura avotiem, īpašuma robežas pārsauktas par zemes vienību robežām, kā arī leģendu apzīmējumi saskaņoti ar attēlu.
	 Precizēts projekta 1.1 pielikums.

	6.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (TM - 01.03.2023.)
Lūdzam precizēt par kādu Robežupi ir rakstīts anotācijas 9. punktā “9. Gar Robežupi, no 185. līdz 188. robežzīmei”.
 
Piedāvātā redakcija
-
	Ņemts vērā
Projekta 1. un 2. pielikumā, kā arī anotācijā precizēts (papildināts) Robežupes nosaukums.
	1.3. Pašreizējā situācija, problēmas un risinājumi



